МоллагIча йоазон ший цхьа керттера уйла хул. Кхыча дешашца аьлча, йоазонхо ший роман дешарашка дIахайта гIерташ дола хIама да из. Укхаза юха а Шовхала дешаш дагаух, царца я йоазон еррига идея: «Цхьаькха а дIакхайкаделаш: хьаьша-даьна никъ бийхка моттиг хургьяц, маьрша воагIачоа; цхьабакъда, гIаьраца хьокхавенна воагIе, тхо маьрша дац цунна». Цундар санна маIан долаш къамаьл ду Ивизда ГIазда а. Из да-кх укх ерригача романага гIолла автор хьакъодаде гIийртар.